# name
Formació per a la recerca en obert. L’autoarxiu institucional: com difondre la investigació del PDI

# metadata.dc.description.abstract[].value
A part de la docència, un dels principals objectius del personal docent i investigador (PDI) de les universitats catalanes és contribuir al desenvolupament de la ciència i difondre els resultats de la seva activitat investigadora, primordialment en accés obert. 
Hi ha un gran desconeixement per part del PDI sobre el funcionament i les possibilitats que les institucions ofereixen al seu personal, principalment en relació amb el repositori institucional i amb els avantatges de l’autoarxiu. És per aquest motiu que, un cop detectada la necessitat, el CRAI Biblioteca del Campus Bellvitge ha començat a organitzar sessions formatives en aquesta línia.
Durant el curs 2016-2017 es van oferir cinc sessions adreçades al PDI dels departaments que integren la Facultat de Medicina i Ciències de la Salut - Campus Bellvitge de la Universitat de Barcelona (UB). La formació s’ha centrat especialment en la via de l’autoarxiu mitjançant el Dipòsit Digital de la UB. El contingut de les sessions s’ha distribuït en dos grans blocs: en el primer es destaquen les accions que han  fer els mateixos autors (introduir i complementar metadades, adjuntar la versió correcta de l’article, etc.); i en el segon, es posa en relleu la gestió del CRAI de la UB (revisió i verificació de dades, control de matèries i autoritats i publicació al Dipòsit Digital).
En espera de dades anuals definitives, podem afirmar que han disminuït les trameses incorrectes, s’han agilitzat i optimitzat els processos de gestió i ha augmentat la satisfacció i la implicació del PDI.

# metadata.dc.relation.ispartof[].value
Pòster presentat a: 15es Jornades Catalanes d'Informació i Documentació, 10 i 11 de maig de 2018, Barcelona.

# metadata.dc.rights[].value
cc-by-nc-nd (c) Universitat de Barcelona. CRAI, 2018

# metadata.dc.source[].value
Comunicacions a congressos / Jornades / Presentacions (CRAI-UB)

# metadata.dc.subject.other[].value
Universitat de Barcelona. CRAI Biblioteca del Campus Bellvitge

# metadata.dc.title[].value
Formació per a la recerca en obert. L’autoarxiu institucional: com difondre la investigació del PDI